

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.11** | 2024. gada 25. jūlijā |

**24.**

**Par Ogres novada pašvaldības iekšējo noteikumu Nr.67/2024 “Ogres Centrālās bibliotēkas lietošanas noteikumi” izdošanu**

Ogres Centrālās bibliotēkas lietošanas noteikumi izdoti saskaņā ar Ogres Centrālās bibliotēkas nolikuma 3.1. apakšpunktu, kas apstiprināts ar Ogres novada domes 2010. gada 21. oktobra lēmumu (protokols Nr.12, 34. §).

Bibliotēku likuma 21. panta pirmā daļa noteic, ka bibliotēkas lietošanas noteikumi reglamentē kārtību, kādā veicama bibliotekārā apkalpošana, kādā iespieddarbi un citi dokumenti nododami lietotājiem un lietojami, nosaka bibliotēku bezmaksas un maksas pakalpojumu veidus, bibliotēkas lietotāju loku, viņu tiesības un pienākumus, iespieddarbu vai citu dokumentu vērtības, zaudējumu atlīdzības un kavējuma naudas noteikšanas un atlīdzināšanas kārtību lietošanā nodoto iespieddarbu vai citu dokumentu sabojāšanas, nozaudēšanas un citos gadījumos, kā arī citus ar bibliotēkas lietošanu saistītus jautājumus.

Bibliotēku likuma 21. panta otrā daļa noteic, ka bibliotēkas lietošanas noteikumus apstiprina tās dibinātājs.

Ņemot vērā augstāk minēto un pamatojoties uz Bibliotēku likuma 21. panta otro daļu un Pašvaldību likuma 10. panta pirmās daļas 21. punktu

**balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Izdot** Ogres novada pašvaldības iekšējos noteikumus Nr.67/2024 “Ogres Centrālās bibliotēkas lietošanas noteikumi” (pielikumā).
2. **Atzīt** par spēku zaudējušiem 2015. gada 22. maija Ogres Centrālās bibliotēkas lietošanas noteikumus.
3. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņaparaksts)